b'\n_START_ARTICLE_\nChristophe Lemaitre\n_START_SECTION_\nBakgrunn\n_START_PARAGRAPH_\nLemaitre vokste opp i byen Culoz, og trente b\xc3\xa5de h\xc3\xa5ndball, fotball og rugby. Hans hurtighet ble oppdaget av en friidrettstrener under sportsfestivalen, som testet ham p\xc3\xa5 150 meter, hvorp\xc3\xa5 han meldte seg inn i friidrettsklubben Aix-les-Bains. 15 \xc3\xa5r gammel l\xc3\xb8p han den raskeste 50-meteren i Frankrike, uansett alder, og 16 \xc3\xa5r gammel l\xc3\xb8p han 100 meter p\xc3\xa5 10,96.\n_START_SECTION_\nKarriere\n_START_PARAGRAPH_\nI 2007 vant han det franske ungdomsmesterskapet p\xc3\xa5 60 meter, og forbedret den franske ungdomsrekorden p\xc3\xa5 200 meter til 21,08. _NEWLINE_Han deltok i Junior-EM i friidrett i 2009, der han vant gull p\xc3\xa5 100 meter, med ny europeisk juniorrekord p\xc3\xa5 10,04. Han er ogs\xc3\xa5 juniorverdensmester p\xc3\xa5 200 meter i 2008, og han mottok European Athlete of the Year Trophy for denne prestasjonen i 2009. _NEWLINE_Den 9. juli 2010 ble han den f\xc3\xb8rste hvite som l\xc3\xb8p raskere enn 10 sekunder, da han l\xc3\xb8p p\xc3\xa5 9,98 under det franske mesterskapet i Valence. Christophe Lemaitre er en av to hvite menn som har l\xc3\xb8pt raskere enn 20 sekunder p\xc3\xa5 200 meter. Kun Pietro Mennea har l\xc3\xb8pt raskere.'